Република Србија

 СПЕЦИЈАЛНА БОЛНИЦА

 ЗА ПСИХИЈАТРИЈСКЕ БОЛЕСТИ

"ГОРЊА ТОПОНИЦА"

 Број: 03-3626/2

 05.05.2020. године

 Горnjа Топоница, Ниш

На основу члана 37., став 1. Закона о раду ("Службени гласник РС" бр.24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 - аутентично тумачење), члана 7. и 8. Посебног колективног уговора за здравствене установе чији је оснивач Република Србија, аутономна покрајина и јединица локалне самоуправне (''Сл. гласник РС'' бр. 96/2019), Кадровског плана за Болницу за 2019. годину, број: 112-01-607/2019-02 од 17.06.2019. године и Одлуке о потреби за заснивање радног односа бр. 03-3626/1 од 05.05.2020. године, а на основу овлашћења из чл. 23. тачка 11) Статута Специјалне болнице за психијатријске болести "Горња Топоница" у Горњој Топоници, Ниш, в.д. директора специјалне болнице расписује

**Ј А В Н И О Г Л А С**

**за пријем у радни однос на одређено време најдуже до 3 месеца,**

**због повећаног обима посла,**

**за послове**

**- Референт за финансијско- рачуноводствене послове - 1 извршилац**

**Опис послова:**

 "Референт за финансијско- рачуноводствене послове- обрачунски радник обавља следеће послове:

Врши обрачун плата запослених на бази извештаја о радном времену исказаних у часовима. Одговоран је за тачност унетих података и обрачун плате. Одговоран је за извршење свих обустава на плату запослених. Води аналитику по административним обуставама. Врши обрачун накнада плата по основу боловања, породиљског боловања и инвалидности, доставља Фонду здравственог осигурања и фонду дечије заштите потребне извештаје. Iздаје потврде о висини плате на захтев запосленог. Доставља потребне евиденције фондовима за ПIО, сходно Закону о матичној евиденцији. Одговоран је за чување документације по основу исплаћене плате и накнада плате. Спроводи програме радне и окупационе терапије пацијената у сарадњи и координацији са надлежним запосленима који су одговорни за спровођење психосоциорехабилитационог третмана пацијената. Обавља и друге послове по налогу непосредног руководиоца. Непосредно је одговоран начелнику шефу Одсека финансијске оперативе и наплате прихода."

-2-

Радни однос се, због рада у психијатрији и непосредног контакта са пацијентима, заснива са скраћеним радним временом у трајању од 36 часова недељно. Запослени има сва права из радног односа као да ради са пуним радним временом.

Поред општих услова за заснивање радног односа утврђених Законом, кандидати треба да испуњавају и следеће посебне услове предвиђене Правилником о организацији и систематизацији послова Болнице бр. 03-1812/1 од 23.03.2018. године, бр. 03-3578/1 од 29.05.2018. године, бр. 03-5150/1 од 22.08.2018. године, бр. 03-6685/1 од 29.10.2018. године, бр. 03-7663/1 од 11.12.2018. године, бр. 03-7885/3 од 28.12.2018. године, бр. 03-985/3 од 01.03.2019. године, бр. 03-3689/1 од 21.06.2019. године, бр. 03-4138/1 од 15.07.2019. године, бр. 03-5110/2 од 29.08.2019. године и бр.03-1989/1 од 21.02.2020. године, који се односе на

стручну спрему /образовање:

- средње образовање, као и

додатна знања / испити / радно искуство:

– знање рада на рачунару

 Заинтересовани кандидати уз пријаву на оглас подносе фотокопије (неоверене) следећих докумената:

- дипломе о стеченом образовању траженог профила;

- фотокопију сертификата, дипломе, уверења или било ког другог доказа да је кандидат оспособљен за рад на рачунару. Уколико кандидат не поседује неки од набројаних доказа, Послодавац ће обавити тестирање које се односи на познавање рада на рачунару;

- извода из матичне књиге рођених;

- уверења о држављанству;

- фотокопију/очитану личну карту;

-потпуну личну и радну биографију са адресом и контакт телефоном.

За наведено радно место предвиђен је пробни рад у трајању од 3 месеца.

Кандидат који буде изабран, пре закључивања уговора о раду, дужан је да достави доказ о здравственој способности за рад- лекарско уверење.

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

**Рок за подношење пријаве је 8 дана од дана објављивања огласа на wеб сајту Националне службе за запошљавање.** Пријаве се подносе на адресу: Специјална болница за психијатријске болести ''Горња Топоница'', 18202 Горња Топоница или непосредно у канцеларији за пријем поште Болнице.

-3-

Оглас се објављује на wеб сајту Министарства здравља РС као и на wеб сајту и огласној табли Болнице.

Пријаве које буду поднете мимо означеног рока и без потпуне документације неће се узимати у разматрање.

Достављена документа се не враћају.

Одлука о избору кандидата ће бити објављена на сајту Специјалне болнице за психијатријске болести "Горња Топоница" у Горњој Топоници, Ниш, WWW.toponica.rs у делу Огласи и неће се достављати учесницима јавног огласа.

 В.Д. ДИРЕКТОРА СПЕЦИЈАЛНЕ БОЛНИЦЕ

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Милан Станојковић